K O R R A L D U S

Haapsalu,					                                        05. juuni 2013 nr 364

Projekteerimistingimuste kinnitamine 
(Posti tn 16, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Posti tn 16 elamumaa kinnistule  abihoone projekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Posti tn 16 kinnistul asuva elamu remondi- ja majandushoone laiendusprojekti projekteerimistingimused nr 29-13 (lisatud).
2.	Korraldus jõustub teatavakstegemisest.

Urmas Sukles    
Linnapea   				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         05.06.2013.a.
                                                                                                              korraldusele  nr 364

PROJEKTEERIMISTINGIMUSED NR 29-13
ABIHOONE SIDUMISPROJEKTI  KOOSTAMISEKS HOONESTATUD KINNISTULE.

ASUKOHT     	        Posti tn 16, Haapsalu, Läänemaa 
                                            Haapsalu vanalinna muinsuskaitseala (reg nr 27013) kaitsevöönd
KINNISTU     
katastritunnus:                   18301:006:0050
registriosa number:             25732/257 
pindala:                              892m2
omanik:                              Rein Raudsepp

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Posti tn 16 kinnistu kohta kehtiv detailplaneering puudub.  
1.4	Kinnistu sihtostarve:  elamumaa.
1.5	Kinnistu üldplaneeringu järgne juhtfunktsioon: elamumaa.
1.6	Kinnistul paiknevate ehitiste loetelu ehitisregistri andmetel: elamu (reg nr 
1050015292), elamu (reg nr 105001593).

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasoleva elamukrundi õuealale tüüpse puidust abihoone (sauna) sidumine.   
2.2	HOONESTUSALA: uus abihoone projekteerida naaberkrundi piiridest vähemalt 4m kaugusele.  
2.3	HOONE KAUGUS TÄNAVAPOOLSEST KRUNDIPIIRIST: olemasolev elamu asub krundi tänavapoolsel piiril, abihoone kavandatakse õuealale.
2.4	KRUNDI LUBATAV SUURIM EHITUSALUNE PIND: olemasolev + projekteeritav abihoone u 16m2 .
2.5	EHITISTE LUBATUD SUURIM KÕRGUS: projekteeritava abihoone kõrgus u 3m.   
2.6	KORRUSTE ARV: 1 korrus. 
2.7	KATUSETÜÜP: viilkatus. 
2.8	KATUSEKALLE: u 200. 
2.9	KATUSEKATE: ruberoidsindel, plekk.  
2.10	AKNAD: puitraamidega.
2.11	VÄLISUKSED: puidust. 
2.12	VÄLISVIIMISTLUS: välisseinad – värvitud  puit. Värvitoon valida  olemasolevate hoonetega analoogsete toonidega kollane või roheline.  
2.13	PIIRDED JA VÄRAVAD: olemasolevad.  
2.14	TULEOHUTUS: tagada ehitise vastavus tuleohutusnõuetele.
2.15	MAJANDUSHOONED: olemasolevad mitteseaduslikud amortiseerunud abihooned kavandada lammutada, vajadusel kavandad uus abihoone. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus. 

4.	Insenertehnilised nõuded projekteerimisele
4.1	Projekteerida sauna ühendamine krundil olevate vee- ja kanalisatsiooni süsteemidega.  

5.	Muud nõuded
5.1	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
5.2	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 
5.3	Kirjaliku nõusoleku saamiseks esitada Linnavalitsusele kooskõlastustega köidetud sidumisprojekt 2 eksemplaris. 

Käesolevad tingimused on kehtivad kahe aasta jooksul alates nende kinnitamisest.